Martfű Város Önkormányzatának a közterületek elnevezésének rendjéről szóló 18/2013. (VI.28.) Ö. rendelet módosításáról szóló ……../2013. (XII.5.) Ö. rendeletéhez

                                               ÁLTALÁNOS INDOKOLÁS

Martfű Város Önkormányzatának a közterületek elnevezésének rendjéről szóló 18/2013. (VI.28.) Ö. rendelet módosítását az értelmező rendelkezések pontosítása indokolja, amely meghatározza a rendelet alkalmazásában a közterület, ehhez kapcsolódóan a közterületnév, valamint az egyéb önkormányzati tulajdonú terület fogalmát. 

Ezen kívül a módosítás másik indoka az általános szabályok pontosítása a kötelezően elnevezésre kerülő, valamint az elnevezhető önkormányzati tulajdonú területek meghatározására. 

                                                RÉSZLETES INDOKOLÁS
1. §-hoz:
A rendelet szakasza pontosítja a hatályos jogszabályokban foglaltakra való visszautalással  az értelmező rendelkezést, megkülönböztetve ezzel a kötelezően elnevezésre kerülő közterületeket az egyéb önkormányzati tulajdonú területekről.
2. §-hoz:

A rendelet szakasza pontosítja az általános szabályként meghatározott korábbi szabályozást, amely alapján megjelöli azokat a közterületeket, amelyeket Martfű Város Önkormányzata Képviselő-testületének kötelező elnevezni azoktól, amelyeknél csak lehetőséget biztosít a módosított szabályozás az elnevezésre.
3/A §-hoz:

A rendelet szakasza rögzíti azokat az eljárási szabályokat, amelyeket az egyéb önkormányzati tulajdonú közterületek elnevezésének vonatkozásában alkalmazni kell.

4. §-hoz:

A rendelet szakasza tartalmazza a hatálybalépésre vonatkozó szabályokat.

Martfű, 2013. november 28.
